CELEX: C2005/257/10
Language: lv
Date: 2005-10-15 00:00:00
Title: lieta C-321/05: Lūgums sniegt prejudiciālu nolēmumu — izteikts ar Østre Landsret2004. gada 3. augusta lēmumu lietā Hans Markus Kofoed pret Skatteministeriet

15.10.2005   
            
            
               LV
            
            
               Eiropas Savienības Oficiālais Vēstnesis
            
            
               C 257/6
            
         Lūgums sniegt prejudiciālu nolēmumu — izteikts ar Østre Landsret2004. gada 3. augusta lēmumu lietā Hans Markus Kofoed pret Skatteministeriet
   
   (lieta C-321/05)
   (2005/C 257/10)
   tiesvedības valoda — dāņu
   Eiropas Kopienu Tiesā izskatīšanai ir iesniegts Østre Landsret (Austrumu apgabaltiesa, Dānija) lūgums sniegt prejudiciālu nolēmumu, kas izteikts ar 2004. gada 3. augusta lēmumu lietā Hans Markus Kofoed pret Skatteministeriet un kas Tiesā reģistrēts 2005. gada 23. augustā. Østre Landsret lūdz Tiesu lemt par šādu jautājumu:
   Vai Padomes 1990. gada 23. jūlija Direktīvas 90/434/EEK par kopēju nodokļu sistēmu, ko piemēro dažādu dalībvalstu uzņēmējsabiedrību apvienošanai, sadalīšanai, to aktīvu pārvešanai un akciju maiņai, 2. panta d) apakšpunkts ir jāinterpretē tādējādi, ka par akciju maiņu šīs direktīvas izpratnē nevar uzskatīt to, ka akciju maiņas darījuma puses paralēli nolīgumam par šo maiņu, neuzņemoties juridiskas saistības, izsaka kopēju gribu tuvākajā saņēmējas sabiedrības kopsapulcē, kas notiek pēc akciju maiņas, balsot par dividenžu izmaksu, kas pārsniedz 10 % no maiņā izdoto vērtspapīru nominālvērtības, ja šīs dividendes faktiski tiek izmaksātas?